|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
|  |  |
| ***Tema za koju je provedeno javno savjetovanje*** | **Prijedlog Strategije razvoja sporta i sportske infrastrukture Grada Šibenika 2020.-2027.** |
| ***Vrijeme trajanja javnog savjetovanja*** | Od 15. ožujka 2021. – 31. ožujka 2021. |
| ***Cilj javnog savjetovanja*** | Cilj javnog savjetovanja je dobivanje povratne informacije od zainteresirane javnosti prijedlogu „Strategije razvoja sporta i sportske infrastrukture Grada Šibenika 2020.-2027. |
| ***Popis predstavnika zainteresirane javnosti koji su dostavili očitovanja*** | 1. Rikard Marenzi, dipl.ing., gradski vijećnik, predsjednik plivačkog kluba MORE Šibenik
2. Ante Papak, Futsal klub Perković
3. Miro Vukšić, MO Danilo
 |

|  |  |  |  |  |  |
| --- | --- | --- | --- | --- | --- |
| Redni broj | Datum zaprimanja | Naziv dionika (pojedinac, organizacija, institucija) | Tekst primjedbe/prijedloga | Primjedba ili prijedlog prihvaćeno ili neprihvaćeno | Razlozi prihvaćanja ili neprihvaćanja |
| 1. | 23.3.2021 | Ante Papak | Uvrštenje rekonstrukcije igrališta u Sitnom Donjem | Prijedlog se prihvaća djelomično | Nadopunom Strateškog cilja 1. Izgraditi, razviti i osigurati odgovarajuću infrastrukturu za vježbanje i bavljenje sportom dostupne svim interesnim dionicima društva, mjerom 1.22.  Održavanje, uređivanje i rekonstrukcija postojećih vanjskih sportskih igrališta. Mjerom bi bili obuhvaćeni svi postojeći prostori za sport i rekreaciju na cijelom administrativnom području Grada Šibenika. |
| 2. | 30.3.2021 | Rikard Marenzi | Zašto se nisu radila dva dokumenta; Strategija razvoja sporta i Smjernice ulaganja u sportsku infrastrukturu? | Primjedba nije prihvaćena | Smjernice ulaganja u sportsku infrastrukturu nisu dijelom metodološkog pristupa izrade strateškog dokumenta od lokalnog značaja, te nije predmet Strategije razvoja sporta i sportske infrastrukture Grada Šibenika 2020. -2027.  |
| Zašto se Strateški cilj 2 nalazi na drugom mjestu ? | Primjedba nije prihvaćena | Redni broj strateškog cilja ne predstavlja prioritet pred ostalim strateškim ciljevima. Svi strateški ciljevi djeluju zajedno te u ovom strateškom dokumentu nije potrebno posebno naglašavati uzajamno djelovanje s obzirom na prethodno obrađena poglavlja strateškog dokumenta koji definiraju svrhu, rezultat i ciljeve. Također, svi strateški ciljevi su usklađeni s posebnim ciljevima Nacionalnog programa športa 2019.-2026. |
| Zašto u analizi demografije nisu uvršteni nazivi osnovnih škola, a srednjih jesu? | Primjedba se prihvaća. | Nazivi svih osnovnih škola pripadajućeg administrativnoga područja će biti navedene. |
| U čemu je razlika između kolone Treneri profesionalci i Treneri ugovor? | Primjedba nije prihvaćena | Kod stručnih kadrova se evidentiraju Treneri profesionalci i Treneri ugovor u svrhu usklađivanja ulaznih inputa. Samom interpretacijom se ne umanjuje vrijednost i kvaliteta trenera, već isključivo radi usporedbe stalno zaposlenih trenera i trenera s ugovorom o djelu. Analiza stanja je korištena kao podloga za utvrđivanje strateških ciljeva. |
| Pojasniti koliko je strateških ciljeva? | Primjedba se prihvaća. | U Strategiji su određena četiri strateška smjera i 7 strateških ciljeva. |
| Prijedlog izgradnje kompleksa objedinjene Osnovne gradske škole? | Prijedlog nije prihvaćen | Prijedlog izgradnje kompleksa objedinjene Osnovne gradske škole sadržava sva prioritetna područja strateških ciljeva definiranih ovim strateškim dokumentom. Za potrebe ovog strateškog dokumenta nije primjenjivo ponavljanje svih analiziranih strateških ciljeva objedinjavanjem u jedan isključivi, čime se ne udovoljavaju načela Nacionalnog programa športa 2019.-2026. te metodološka izrada strateških dokumenata. Strateški dokument je okvir i podloga za daljnji razvoj akcijskih i razvojnih planova JLS-a koje primjenjuju odgovarajući metodološki pristup izrade.  |
| 3. | 31.3.2021 | Miro Vukšić | Uvrstiti sanaciju i rekonstrukciju postojećih sportskih objekata u ruralnim dijelovima administrativnog područja | Prijedlog se prihvaća  | Nadopunom Strateškog cilja 1. Izgraditi, razviti i osigurati odgovarajuću infrastrukturu za vježbanje i bavljenje sportom dostupne svim interesnim dionicima društva, mjerom 1.22.  Održavanje, uređivanje i rekonstrukcija postojećih vanjskih sportskih igrališta. Mjerom bi bili obuhvaćeni svi postojeći prostori za sport i rekreaciju na cijelom administrativnom području Grada Šibenika. |
| * Jasno naznačiti način na koji je Strategija usklađena sa strateškim dokumentima na nacionalnoj razini i razini EU.
 | Primjedba nije prihvaćena | Metodološki pristup je definiran poštivajući redoslijed strateških dokumenata od nacionalnog interesa. Kako je riječ o uskom području djelovanja, ovaj strateški dokument ne zahtjeva i ne podliježe potrebi za citiranjem dijelova Nacionalna strategije. Svi interesni dionici ovog strateškog dokumenta su jasno upućeni u službenu dostupnost Nacionalnog programa športa 2019.-2026.  |

|  |  |  |  |  |  |
| --- | --- | --- | --- | --- | --- |
|  |  |  | Naznačiti što predstavljaju brojke 1-5 u grafikonima? | Primjedba nije prihvaćena | Pojedinačne ocjene predmetnog anketnog pitanja nije potrebno pojedinačno obrazlagati. Tekstualna interpretacija je dovoljno jasna da ocjena 5 predstavlja ocjenu najveće potrebe za boljom promocijom sporta i sportskih sadržaja u Gradu Šibeniku.  |
| Ažurirati podatke biciklističkih ruta | Primjedba nije prihvaćena | U trenutku analize tržišta podaci koji se koriste u navodu nisu bili dostupni na internetskim stranicama |
| Navesti istraživanja iz kojeg su uzeti podaci i formirani zaključci. | Primjedba nije prihvaćena | Svi izvori i korištena literatura jesu dio ovog strateškog dokumenta.  |
| Razjasniti pojam optimizacija? | Primjedba nije prihvaćena | Smisao predmetnog poglavlja je sveobuhvatni prikaz trendova, a samim time i poštivanje horizontalnih mjera, važnosti primjene zakonodavstva te optimizacije planiranja prilikom budućih planiranja razvoja sporta.  |
| Navesti izvor na str.171. | Primjedba se prihvaća | *Bit će ispravljeno u: Rheler,2000* |
| Objasniti preporuku politike zelene ekonomije? | Primjedba nije prihvaćena | Zelena ekonomija je ekonomija koja ima za cilj smanjenje okolišnih rizika i ekoloških nedostataka, a koja ima za cilj održivi razvoj bez pogoršanja okoliša. UNEP (United Nations Environment Programme ili Program Ujedinjenih naroda za okoliš) definira zelenu ekonomiju kao ekonomiju koja rezultira poboljšanom ljudskom dobrobiti i društvenom jednakošću, uz značajno smanjenje rizika za okoliš i daljnje okolišne degradacije. Programu se pridružila i Republika Hrvatska. |
| Pojasniti koliko je strateških ciljeva? | Primjedba se prihvaća | U Strategiji su određena četiri strateška smjera i sedam strateških ciljeva. |
| Pojasniti analizu stanja na str. 180. i preformulirati. | Primjedba nije prihvaćena | Svi postavljeni strateški ciljevi imaju jasno definiranu analizu stanja ((argumentirana opravdanost prilika pripadajućeg strateškog cilja) i prilike ( kao prioritetna područja djelovanja s mjerama ). |

|  |  |  |  |  |  |
| --- | --- | --- | --- | --- | --- |
|  |  |  | Promijeniti godinu osnivanja Studija energetske učinkovitosti i obnovljivih izvora u Šibeniku? | Primjedba se prihvaća | Godina osnivanja je 2015. |
| Relevantnost analize stanja prioritetnog područja izgradnje biciklističkih prometnica; biciklizam kao alternativni prijevoz? | Primjedba nije prihvaćena | Svi postavljeni strateški ciljevi imaju jasno definiranu analizu stanja ( argumentirana opravdanost prilika pripadajućeg strateškog cilja). Analiza pripadajućeg prioritetnog područja analizira podatke o intenzivnom ekološkom pritisku te koncentracije onečišćivača zraka. Analiza ekološkog stanja izrađena za potrebe opravdanosti prioritetnog područja kao alternativnog rješenja ekološkoj neravnoteži. Izrada strateških dokumenta ne primjenjuje znanstvene metode, ne utvrđuje pravilnosti i zakonitosti u prirodi i društvu.  |
| Zašto se u stavci 3.2.5. kao pokazatelj uspješnosti navodi „željeni rezultat“? | Primjedba se prihvaća | Pogreškom nije naveden indikator. Indikator mjere je povećanje participacije klubova u Zajednicu sportova grada Šibenika za 5 jedinica |

Grad Šibenik proveo je javno savjetovanje sa zainteresiranom javnošću o Prijedlogu Strategije razvoja sporta i sportske infrastrukture Grada Šibenika 2020.-2027.

Klasa: 620-01/21-01/01

Urbroj: 2182/01-05/1-21-6

Šibenik, 2. travnja 2021.

 **GRAD ŠIBENIK**

 **Upravni odjel za društvene djelatnosti**

**Pročelnica**

**Mirjana Žurić, dipl. oec.**